**ANALIZA IMPACTULUI DE REGLEMENTARE**

**la proiectul Hotărârii de Guvern pentru modificarea Cerințelor “Uleiuri vegetale comestibile”, aprobate prin Hotărârea Guvernului nr. 434/2010**

|  |  |  |  |  |
| --- | --- | --- | --- | --- |
| **Titlul analizei impactului**  (poate conține titlul propunerii de act normativ): | Analiza impactului de reglementare (AIR) efectuată asupra proiectului Hotărârii de Guvern pentru modificarea Cerințelor “Uleiuri vegetale comestibile”, aprobate prin Hotărârea Guvernului nr. 434/2010 | | | |
| **Data:** |  | | | |
| **Autoritatea administrației publice (autor):** | Ministerul Agriculturii și Industriei Alimentare | | | |
| **Subdiviziunea:** | Direcția industrie alimentară | | | |
| **Persoana responsabilă şi datele de contact:** | Elena Cebotari, 022-204-540,  e-mail: [elena.cebotari@maia.gov.md](mailto:elena.cebotari@maia.gov.md) | | | |
| **Compartimentele analizei impactului** | | | | |
| **1. Definirea problemei** | | | | |
| **a) Determinați clar și concis problema și/sau problemele care urmează să fie soluționate** | | | | |
| Analiza Impactului de Reglementare (în continuare – AIR) a fost elaborată asupra proiectului Hotărârii de Guvern nr. 434/2010 cu privire la aprobarea Cerințelor “Uleiuri vegetale comestibile”, în conformitate cu prevederile Legii nr. 100/2017 cu privire la actele normative, art. 13 (Analiza impactului de reglementare) al Legii nr. 235/2006 cu privire la principiile de bază de reglementare a activității de întreprinzător și Metodologiei de analiză a impactului în procesul de fundamentare a proiectelor de acte normative, aprobată prin Hotărârea Guvernului nr. 23/2019.  Contextul elaborării proiectului Hotărârii de Guvern pentru modificarea Cerințelor “Uleiuri vegetale comestibile”, aprobate prin Hotărârea Guvernului nr. 434/2010 este condiționat de necesitatea ajustării prevederilor Cerințelor respective la modificările operate atât în legislația națională privind siguranța alimentelor, precum și adaptării și racordării cadrului juridic aferent cerințelor de calitate privind uleiurile vegetale alimentare la reglementările Uniunii Europene, revizuite și actualizate.  Problemele existente la moment și care urmează a fi soluționate prin aprobarea proiectului în cauză rezidă în:   1. necorespunderea prevederilor naționale referitoare la calitatea uleiurilor vegetale alimentare la normele noi ale UE aprobate în acest sens; 2. reglementare desuetă a calității uleiurilor vegetale alimentare prin aplicarea unor cerințe, care nu mai sunt conforme atât cerințelor de calitate stabilite la nivel comunitar, cât și celor prevăzute de Codex Alimentarius; 3. cadrul juridic incomplet în materie de uleiuri vegetale alimentar, dat fiind ne reflectarea unor categorii de uleiuri în legislația națională, așa cum sunt prevăzute în legislația UE și standardele internaționale, precum și a unor aspecte tehnice și caracteristici (organoleptice, fizico-chimice, etc.) referitoare la aceste categorii. | | | | |
| b) Descrieți problema, persoanele/entitățile afectate și cele care contribuie la apariția problemei, cu justificarea necesității schimbării situației curente și viitoare, în baza dovezilor și datelor colectate și examinate | | | | |
| Producerea de uleiuri vegetale este un domeniu mai specific, care solicită și implică procese și cerințe aparte, dat fiind diversitatea materiei prime utilizate pentru obținerea uleiurilor, dar și destinația finală a lor – de a fi consumate în alimentație.  Astfel, având în vedere că uleiurile vegetale comestibile sunt esențiale în industria alimentară, atenția cu care acestea urmează a fi tratate necesită o abordare foarte complexă în reglementarea calității lor.  Actualmente, cerințele de calitate a uleiurilor vegetale comestibile sunt stabilite explicit în Cerințele “Uleiuri vegetale comestibile”, aprobate prin Hotărârea Guvernului nr. 434/2010. Însă, reieșind din dinamica de dezvoltare a sectorului oleaginoaselor, dar și evoluția tehnologiilor și proceselor tehnologice aplicate în producerea uleiului, precum și așteptările consumatorilor în partea ce ține de calitatea și proprietățile uleiurilor consumate, Cerințele respective necesită a fi actualizate cu norme noi, care să corespundă tendințelor observate în sector și pe plan internațional.  Mai mult, dat fiind ajustarea și perfecționarea reglementărilor UE și a celor internaționale privind cerințele de calitate a uleiurilor vegetale comestibile, pertinența revizuirii și completării cadrului normativ național cu norme noi este indubitabilă.  În context, pornind de la obiectivul primordial de atingere a unui nivel înalt de protecție a consumatorului, de prevenire a unor practici frauduloase de plasare pe piață a unor produse neconforme sau contrafăcute, de combatere a concurenței neloiale și a lipsei de informație la nivel de consumator, elaborarea și adoptarea unor modificări bine articulate la Cerințele de calitate existente pentru uleiurile vegetale comestibile reprezintă o soluție legală pertinentă și cu efect imediat asupra fenomenelor enumerate mai sus. | | | | |
| c) Expuneți clar cauzele care au dus la apariția problemei | | | | |
| Principalele cauzele care au dus la apariția problemei sunt:  1. Comercializarea uleiurilor vegetale comestibile de o calitate necontrolată;  2. Prezența pe piață a unor tipuri de uleiuri vegetale comestibile care nu sunt pasibile controalelor de calitate dat fiind lipsa cerințelor de calitate aprobate;  3. Carențe în legislația națională din cauza neconcordanței acesteia cu legislația UE;  4. Afectarea stării de sănătate a consumatorului din cauza plasării pe piață a uleiurilor vegetale comestibile, neverificate sub aspect de corespundere cerințelor de calitate. | | | | |
| d) Descrieți cum a evoluat problema și cum va evolua fără o intervenție | | | | |
| Uleiurile vegetale sunt niște produse specifice, a căror producere, ambalare, etichetare, marcare, introducere pe piață și conformitate este reglementată odată cu aprobarea prin Hotărârea Guvernului nr. 434/2010 a Cerințelor “Uleiuri vegetale comestibile”.  Chiar dacă la momentul aprobării Cerințelor în cauză acestea au fost armonizate la un șir de acte comunitare, astfel creând cadrul necesar aplicării cadrului normativ european, precum Regulamentul (CEE) nr.1989/2003 al Comisiei din 6 noiembrie 2003 de modificare a Regulamentului (CEE) nr.2568/91 privind caracteristicile uleiurilor de măsline şi ale uleiurilor din reziduuri de măsline, precum și metodele de analiză relevante, Regulamentul (CE),  nr.1234/2007 al Consiliului din 22 octombrie 2007 de instituire a unei organizări comune a piețelor agricole și privind dispoziții specifice referitoare la anumite produse agricole (Regulamentul unic OCP), documentele normative ale Comisiei Codex Alimentarius: CODEX STAN 210 (amendat în 2003, 2005, 2009), CODEX STAN 19-1981 (Revizuit 2-1999, amendat în 2009), CODEX STAN 33-1981 (Revizuit 2-2003, amendat în 2009), art.118 și anexa nr. XVI la Regulamentul (CE) nr.1234/2007 al Consiliului din 22 octombrie 2007 de instituire a unei organizări comune a piețelor agricole și privind dispoziții specifice referitoare la anumite produse agricole (Regulamentul unic OCP), Regulamentul (CE) nr.1019/2002 al Comisiei din 13 iunie 2002 privind standardele de comercializare a uleiului de măsline, acesta pe parcurs a fost modificat și actualizat. În aceste condiții, a apărut necesitatea de a revizui și actualiza prevederile Cerințelor “Uleiuri vegetale comestibile”, în caz contrar iscându-se riscul creării unor situații de operare a agenților economici din domeniu în baza unor norme caduce și neactuale.  Mai mult, dat fiind statutul de țară candidată la UE, obținut de către Republica Moldova în iunie 2022, revizuirea și racordarea cadrului normativ național la cadrul nou comunitar reprezintă un deziderat, pe care Guvernul urmărește să-l realizeze în termeni cât mai proximi.  Totodată, neaducerea în concordanță a cadrului național cu cel comunitar va crea condiții și premise de neconformitate a cerințelor existente în Republica Moldova în materie de uleiuri vegetale comestibile cu cele aprobate în UE, iar prezentul proiect va contribui la depășirea carențelor create în acest sens.  De asemenea și cadrul legislativ național relevant reglementării calității uleiurilor vegetale alimentare a fost modificat esențial. Astfel, ca urmare a aprobării Legii nr. 306/2018 privind siguranța alimentelor, Legea nr. 78/2004 privind produsele alimentare, la care se referă clauza de emitere a Cerințelor, a fost abrogată, iar prevederile Cerințelor “Uleiuri vegetale comestibile” necesită a fi corelate cu cele din Legea nr. 306/2018.  Prin urmare, fără o intervenție legislativă promptă, reglementarea calității uleiurilor vegetale în Republica Moldova va fi una defectuoasă, neconformă prevederilor UE în acest sens, acest lucru având un impact negativ și asupra gradului de transpunere a legislației UE în cea națională. | | | | |
| e) Descrieți cadrul juridic actual aplicabil raporturilor analizate și identificați carențele prevederilor normative în vigoare, identificați documentele de politici și reglementările existente care condiționează intervenția statului. | | | | |
| Cadrul juridic actual aferent uleiurilor vegetale comestibile este reprezentat de:   * Legea nr. 306/2018 privind siguranța alimentelor, care, în materie de produse alimentare, stabilește principiile generale de reglementare a domeniului produselor alimentare şi al hranei pentru animale, în general, și a siguranței acestora, în special; * Cerințele “Uleiuri vegetale comestibile”, aprobate prin Hotărârea Guvernului nr. 434/2010.   Totodată, prin proiectul Hotărârii de Guvern pentru modificarea Cerințelor “Uleiuri vegetale comestibile”, aprobate prin Hotărârea Guvernului nr. 434/2010, se propune alinierea legislației naționale la prevederile actelor comunitare în materie de cerințe de calitate la comercializarea uleiurilor vegetale alimentare, și anume la prevederile:   * Regulamentului delegat (UE) nr. 2104/2022 al Comisiei din 29 iulie 2022 de completare a Regulamentului (UE) nr. 1308/2013 al Parlamentului European și al Consiliului în ceea ce privește standardele de comercializare pentru uleiul de măsline; * Regulamentului (UE) nr. 1308/2013 al Parlamentului European și al Consiliului de instituire a unei organizări comune a piețelor produselor agricole și de abrogare a Regulamentelor (CEE) nr. 922/72, (CEE) nr. 234/79, (CE) nr. 1037/2001 și (CE) nr. 1234/2007 ale Consiliului Parlamentul European și Consiliul Uniunii Europene; * documentelor normative ale Comisiei Codex Alimentarius: CODEX STAN 210-1999 (amendat în: 2005, 2011, 2013, 2015, 2019, 2021, 2023), ce prevede normele pentru uleiurile vegetale ce poartă denumiri specifice, CODEX STAN 19-1981 (amendat în: 2009, 2013, 2015, 2017, 2019, 2021) privind normele codex pentru grăsimile şi uleiurile comestibile nevizate de normele individuale, CODEX STAN 33-1981 (amendat în: 2009, 2013, 2021) privind normele Codex pentru uleiurile de măsline și uleiurile din pomaceea de măsline din prima extracție.   În condițiile celor expuse mai sus, s-a decis revizuirea și ajustarea prevederilor Cerințelor “Uleiuri vegetale comestibile”, aprobate prin Hotărârea Guvernului nr. 434/2010, pentru a oferi producătorilor norme certe și previzibile, aprobate prin transpunerea cerințelor aprobate la nivelul UE, ceea ce permite o unificare și coerență dintre normele cadrului național și cel comunitar. | | | | |
| **2. Stabilirea obiectivelor** | | | | |
| a) Expuneți obiectivele (care trebuie să fie legate direct de problemă și cauzele acesteia, formulate cuantificat, măsurabil, fixat în timp și realist): | | | | |
| Obiectivul de bază a intervenției este de a asigura conformitatea, calitatea sporită și inofensivitatea uleiurilor vegetale comestibile asupra sănătății consumatorului, astfel încât să fie diminuat orice risc sau impact a acestora, care poate fi provocat prin nereglementarea calității unor uleiuri, care la moment nu sunt incluse în HG 434/2010.  În context, principalele obiective ale intervenției sunt:   1. elaborarea unui cadru legal complex și uniform privind calitatea uleiurilor vegetale comestibile; 2. asigurarea unei armonizări consecvente a legislației naționale la cea a UE și a transpunerii graduale a cerințelor noi aprobate la nivel comunitar; 3. sporirea calității și inofensivității uleiurilor vegetale alimentare, inclusiv prin prisma prevederilor Legii nr. 306/2018 privind siguranța alimentelor; 4. creșterea gradului de transparență și informare a consumatorului privind condițiile de producere și compoziția uleiurilor vegetale comestibile, dat fiind prevederile Legii nr. 279/2017 privind informarea consumatului cu privire la produsele alimentare; 5. asigurarea și facilitarea accesului pe piață a unor noi tipuri de uleiuri vegetale comestibile. | | | | |
| **3. Identificarea opțiunilor** | | | | |
| a) Expuneți succint opțiunea „a nu face nimic”, care presupune lipsa de intervenție | | | | |
| *Opțiunea I, „A nu face nimic”,* care presupune lipsa de intervenții,este una nedorită și inoportună, întrucât neactualizarea cadrului juridic existent, în special prin prisma conformării cerințelor UE, la care urmează a fi racordată legislația națională va crea carențe legislative, dar și restanțe în transpunerea legislației comunitare în cadrul legal al Republicii Moldova.  În condițiile opțiunii respective, sănătatea consumatorului poate fi grav afectată, fiind admisă plasarea pe piață a unor produse neverificate din punct de vedere a calității și inofensivității acestora. | | | | |
| b) Expuneți principalele prevederi ale proiectului, cu impact, explicând cum acestea țintesc cauzele problemei, cu indicarea novațiilor și întregului spectru de soluții/drepturi/obligații ce se doresc să fie aprobate | | | | |
| *Opțiunea II, „Aprobarea modificărilor propuse la Cerințele “Uleiuri vegetale comestibile”, aprobate prin Hotărârea Guvernului nr. 434/2010”.*  Prezentul proiect are drept scop completarea Cerințelor “Uleiuri vegetale comestibile”, aprobate prin Hotărârea Guvernului nr. 434/2010 cu prevederi noi, care au fost preluate din Regulamentul delegat (UE) nr. 2104/2022 al Comisiei din 29 iulie 2022 de completare a Regulamentului (UE) nr. 1308/2013 al Parlamentului European și al Consiliului în ceea ce privește standardele de comercializare pentru uleiul de măsline, Regulamentul (UE) nr. 1308/2013 al Parlamentului European și al Consiliului de instituire a unei organizări comune a piețelor produselor agricole și de abrogare a Regulamentelor (CEE) nr. 922/72, (CEE) nr. 234/79, (CE) nr. 1037/2001 și (CE) nr. 1234/2007 ale Consiliului Parlamentul European și Consiliul Uniunii Europene și documentele normative ale Comisiei Codex Alimentarius: CODEX STAN 210-1999 (amendat în: 2005, 2011, 2013, 2015, 2019, 2021, 2023), ce prevede normele pentru uleiurile vegetale ce poartă denumiri specifice, CODEX STAN 19-1981 (amendat în: 2009, 2013, 2015, 2017, 2019, 2021) privind normele codex pentru grăsimile și uleiurile comestibile nevizate de normele individuale, CODEX STAN 33-1981 (amendat în: 2009, 2013, 2021) privind normele Codex pentru uleiurile de măsline și uleiurile din pomaceea de măsline din prima extracție.  Cerințele de calitate „Uleiuri vegetale comestibile” urmează a fi expuse în redacție nouă, suplimentar la Cerințele incluse în Hotărârea Guvernului nr. 434/2010:  - *prin completarea Cerințelor cu noi noțiuni de uleiuri vegetale*, așa cum sunt prevăzute în legislația UE, precum și în standardele internaționale Codex Alimentarius, și anume noțiunea de: ulei din pomaceea de măsline din prima extracție – este uleiul obținut prin tratarea tescovinului de măsline cu alți solvenți decât solvenții halogenați sau prin alte tratamente fizice, cu excluderea uleiurilor obținute prin procedee de reesterificare și a oricăror amestec cu uleiuri de alte feluri, oleină de sâmburi de palmier, stearină din miez de palmier, ulei de palmier cu un conținut mai mare de acid oleic, oleină de palmier, stearină de palmier, super oleina de palmier, ulei de fistic, ulei din semințe de in, ulei de alune de pădure și de ulei de cânepă, ulei de armurariu, ulei de chimen negru ș.a.  - *modificarea pct. 9 din Cerințe* prin excluderea declarației de conformitate, solicitată a fi prezentată pentru plasarea pe piață a uleiurilor, cu certificatul de calitate eliberat de producător, confirmat prin rapoarte de încercări de laborator. Verificarea indicilor de calitate, prelevarea probelor, determinarea formelor de prezentare, marcare și etichetare se efectuează de producător pentru fiecare lot;  - *completarea cu Capitolul IV. CERINȚE PRIVIND AMBALAREA, ETICHETAREA*  *ȘI DEPOZITAREA,* unde sunt incluse condițiile de ambalare, etichetare și depozitare conform normelor UE și ajustate în concordanță cu cadrul normativ național;  - *completarea la Anexa Anexa nr.3 la Cerințe de Calitate pentru “Uleiuri vegetale comestibile”, Caracteristicile fizico-chimice ale uleiurilor dintr-un singur sau mai multe tipuri de materie primă, VIII. Ulei de măsline* cu tabelele:  1)b.Caracteristici de calitate;  2) c. Caracteristici de puritate.  - *completarea cu Anexa nr. 5* Caracteristicile pentru uleiurile comestibile nevizate de normele individuale. | | | | |
| c) Expuneți opțiunile alternative analizate sau explicați motivul de ce acestea nu au fost luate în considerare | | | | |
| În contextul celor menționate supra, se constată că opțiuni alternative nu au fost identificate. Respectiv, alte modalități de soluționare a problemei definite și descrise mai sus nu au fost relevate. | | | | |
| **4. Analiza impacturilor opțiunilor** | | | | |
| a) Expuneți efectele negative și pozitive ale stării actuale și evoluția acestora în viitor, care vor sta la baza calculării impacturilor opțiunii recomandate: | | | | |
| *Opțiunea I, „A nu face nimic”.*  **Efectele negative** ale stării actuale vor condiționa, în primul rând – existența unui cadru normativ incomplet și neracordat la legislația UE, care pot atrage mai multe consecințe, precum:   * protecția precară a intereselor și sănătății consumatorului, dat fiind riscul plasării pe piață a unor uleiuri vegetale neconforme; * expunerea pe piață a unor uleiuri, a căror calitate nu poate fi verificată, dat fiind lipsa reglementărilor referitoare la calitatea acestora; * impedimente în identificarea produselor, având în vedere lipsa de reglementări în legislația națională; * riscul plasării pe piață unor produse contrafăcute și imposibilitatea verificării calității acestora; * existența unor neconformități în cadrul legislativ național.   **Efecte pozitive** ale stării actuale nu au fost identificate.  **Costuri:**  Costurile în lipsa intervenției propuse nu s-au identificat.  **Beneficii:**  Beneficii în lipsa intervenției propuse nu s-au identificat.  **Riscuri:**  1) Neconformarea operatorilor din domeniul alimentar la cerințele impuse de actul aprobat;  2) Tractarea incorectă a unor prevederi din legislația națională;  **Impactul:**   1. Cadru normativ incomplet de reglementare a uleiurilor vegetale comestibile; 2. Plasarea pe piață a unor uleiuri neconforme sau contrafăcute; 3. Impedimente în verificarea calității uleiurilor. | | | | |
| *Opțiunea II, „Aprobarea modificărilor propuse la Cerințele “Uleiuri vegetale comestibile”, aprobate prin Hotărârea Guvernului nr. 434/2010”.*  **Posibile avantaje și beneficii:**   1. Calitatea verificată a uleiurilor vegetale comestibile; 2. Prezența unui cadru normativ actualizat și aliniat la cerințele UE; 3. Protecția sănătății consumatorilor.   **Costuri:**  Pentru elaborarea proiectului de Hotărâre propus, statul nu va suporta costuri suplimentare.  **Riscuri:**  Nu s-au identificat riscuri în vederea aprobării proiectului respectiv.  **Impactul:**   * Neadmiterea pe piață a uleiurilor vegetale neconforme și de o calitate necontrolată; * Promovarea produselor de calitate verificată și inofensive pentru sănătatea consumatorului; * Plasarea pe piață a unor produse verificate și sigure; * Posibilitatea consumatorului de ași alege uleiuri vegetale pentru consum reieșind din raportul preț-calitate, conform informațiilor oferite pe marginea acestuia. | | | | |
| b2) Pentru opțiunile alternative analizate, identificați impacturile completând tabelul din anexa la prezentul formular. Descrieți pe larg impacturile sub formă de costuri sau beneficii, inclusiv părțile interesate care ar putea fi afectate pozitiv și negativ de acestea. | | | | |
| - | | | | |
| c) Pentru opțiunile analizate, expuneți cele mai relevante/iminente riscuri care pot duce la eșecul intervenției și/sau schimba substanțial valoarea beneficiilor și costurilor estimate și prezentați presupuneri privind gradul de conformare cu prevederile proiectului a celor vizați în acesta. | | | | |
| Nu au fost identificate riscuri relevante/iminente care ar putea duce la eșecul intervenției. | | | | |
| d) Dacă este cazul, pentru opțiunea recomandată expuneți costurile de conformare pentru întreprinderi, dacă există impact disproporționat care poate distorsiona concurența și ce impact are opțiunea asupra întreprinderilor mici și mijlocii. Se explică dacă sânt propuse măsuri de diminuare a acestor impacturi. | | | | |
| * nu este cazul. | | | | |
| **Concluzie**  e) Argumentați selectarea unei opțiunii, în baza atingerii obiectivelor, beneficiilor și costurilor, precum și a asigurării celui mai mic impact negativ asupra celor afectați | | | | |
| Aprobarea proiectului de Hotărâre de Guvern de modificare a Cerințelor “Uleiuri vegetale comestibile”, aprobate prin Hotărârea Guvernului nr. 434/2010”, va permite asigura unui nivel înalt de protecție a intereselor și sănătății consumatorului, acestuia oferindu-i-se produse certe, sigure și verificate.  Totodată, proiectul în cauză va contribui la asigurarea securității alimentare a țării și la alinierea la standardele de calitate UE prin aprobarea unui cadru normativ coerent și aliniat la cele mai recente cerințe de calitate în materie de uleiuri vegetale comestibile.  Având în vedre că opțiunea recomandată nu va impune costuri esențiale, acestea de fapt fiind deja aplicate, este oportună și imperativă promovarea și susținerea aprobării proiectului în cauză, ce oferi norme clare și certe atât producătorilor și celor care plasează pe piață uleiurilor vegetale comestibile, cât și consumatorilor. | | | | |
| **5. Implementarea și monitorizarea** | | | | |
| a) Descrieți cum va fi organizată implementarea opțiunii recomandate, ce cadru juridic necesită a fi modificat și/sau elaborat și aprobat, ce schimbări instituționale sânt necesare. | | | | |
| Implementarea proiectului de Hotărâre de Guvern de modificare a Cerințelor “Uleiuri vegetale comestibile”, aprobate prin Hotărârea Guvernului nr. 434/2010” va fi inițiată odată cu intrarea în vigoare a acestuia, având acțiune directă asupra tuturor celor care comercializează uleiuri vegetale comestibile, precum sunt menționate în textul Cerințelor și care sunt obligați să respecte cerințele de calitate impuse de actul normativ respectiv.  Pentru implementarea proiectului respectiv nu sunt necesare resurse financiare suplimentare, nici reforme instituționale în sectorul agricol (și altele), din motivul că uleiurile vegetale deja sunt admise spre comercializare și comercializate pe teritoriul Republicii Moldova. Astfel, prin operarea modificărilor promovate prin proiectul în cauză, modalitatea de comercializare a uleiurilor vegetale comestibile în Republica Moldova nu este afectată.  Odată aprobat, controlul implementării prevederilor proiectului se pune în sarcina Agenției Naționale pentru Siguranța Alimentelor.  Totodată, Ministerul Agriculturii și Industriei Alimentare va publica un comunicat pe pagina web a Ministerului despre aprobarea proiectului respectiv, prin care va informa publicul larg despre modificările operate. | | | | |
| b) Indicați clar indicatorii de performanță în baza cărora se va efectua monitorizarea | | | | |
| Agenția Națională pentru Siguranța Alimentelor, fiind autoritatea de control în domeniul dat, va realiza monitorizarea plasării pe piață a uleiurilor vegetale comestibile, în baza următorilor indicatori:  1. Numărul redus a cazurilor de neconformități la plasarea și comercializarea uleiurilor vegetale comestibile;  2. Rezultatele analizelor de laborator a uleiurilor vegetale comestibile;  3. Numărul petițiilor înaintate de către consumatori și părțile interesate. | | | | |
| c) Identificați peste cât timp vor fi resimțite impacturile estimate și este necesară evaluarea performanței actului normativ propus. Explicați cum va fi monitorizată și evaluată opțiunea. | | | | |
| Se estimează că impacturile noilor reglementări vor fi resimțite odată cu punerea în aplicare a prevederilor proiectului. | | | | |
| **6. Consultarea** | | | | |
| a) Identificați principalele părți (grupuri) interesate în intervenția propusă | | | | |
| Principalele părți interesate în intervenția dată sunt:  - producătorii;  - consumatorii;  - comercianții;  - autoritățile publice interesate, care au obligația de a elabora și a pune în aplicare politicile de susținere ale agenților economici cu activitate în domeniile respective. | | | | |
| b) Explicați succint cum (prin ce metode) s-a asigurat consultarea adecvată a părților | | | | |
| Întru asigurarea transparenței procesului decizional și ținând cont de prevederile art. 32 din Legea nr. 100/2017 cu privire la actele normative, anunțul privind inițierea elaborării proiectului de act normativ a fost plasat pe pagina web al Ministerului Agriculturii și Industriei Alimentare, <https://maia.gov.md>, la compartimentul ,,Transparență decizională/ proiecte de documente” și pe portalul <http://www.particip.gov.md> (<https://particip.gov.md/ro/document/stages/anunt-privind-initierea-procesului-de-elaborare-a-proiectului-hotararii-guvernului-cu-privire-la-modificarea-hotararii-guvernului-nr-4342010-cu-privire-la-aprobarea-cerintelor-uleiuri-vegetale-comestibile/9404>).  Totodată, după anunțarea proiectului în ședința Secretarilor generali, acesta va fi transmis suplimentar spre avizare și consultare.  Obiecțiile și propunerile parvenite pe marginea proiectului vor fi examinate și luate în considerație, fiind incluse în Sinteza obiecțiilor și propunerilor. | | | | |
| c) Expuneți succint poziția fiecărei entități consultate față de documentul de analiză a impactului și/sau intervenția propusă (se expune poziția a cel puțin unui exponent din fiecare grup de interese identificat) | | | | |
| Ca urmare, au fost recepționate propuneri din partea Agenției Naționale pentru Siguranța Alimentelor, Agenției Naționale pentru Sănătate Publică și a Instituției Publice Institutul Științifico-Practic de Horticultură și Tehnologii Alimentare, care au fost luate în considerație la definitivarea proiectului, însă propuneri pe baza Analizei de Impact pentru Reglementare – nu au fost recepționate.  Poziția autorităților și entităților consultate va fi analizată și luată în considerație la redactarea și definitivarea proiectului și va fi expusă în sinteza obiecțiilor și propunerilor pe marginea proiectului de modificare a Cerințelor “Uleiuri vegetale comestibile”, aprobate prin Hotărârea Guvernului nr. 434/2010”. | | | | |
| **Anexă**  **Tabel pentru identificarea impacturilor** | | | | |
| **Categorii de impact** | | **Punctaj atribuit** | | |
|  | | *Opțiunea*  *propusă* | *Opțiunea alterativă 1* | *Opțiunea alterativă 2* |
| **Economic** | | | | |
| costurile desfășurării afacerilor | | 0 | - | - |
| povara administrativă | | 0 | - | - |
| fluxurile comerciale și investiționale | | 0 | - | - |
| competitivitatea afacerilor | | 1 | - | - |
| activitatea diferitor categorii de întreprinderi mici și mijlocii | | 1 | - | - |
| concurența pe piață | | 1 | - | - |
| activitatea de inovare și cercetare | | 0 | - | - |
| veniturile și cheltuielile publice | | 0 | - | - |
| cadrul instituțional al autorităților publice | | 0 | - | - |
| alegerea, calitatea și prețurile pentru consumatori | | 1 | - | - |
| bunăstarea gospodăriilor casnice și a cetățenilor | | 1 | - | - |
| situația social-economică în anumite regiuni | | 1 | - | - |
| situația macroeconomică | | 0 | - | - |
| alte aspecte economice | | 0 | - | - |
| **Social** | | | | |
| gradul de ocupare a forței de muncă | | 1 | - | - |
| nivelul de salarizare | | 1 | - | - |
| condițiile și organizarea muncii | | 0 | - | - |
| sănătatea și securitatea muncii | | 0 | - | - |
| formarea profesională | | 0 | - | - |
| inegalitatea și distribuția veniturilor | | 0 | - | - |
| nivelul veniturilor populației | | 1 | - | - |
| nivelul sărăciei | | 1 | - | - |
| accesul la bunuri și servicii de bază, în special pentru persoanele social-vulnerabile | | 0 | - | - |
| diversitatea culturală și lingvistică | | 0 | - | - |
| partidele politice și organizațiile civice | | 0 | - | - |
| sănătatea publică, inclusiv mortalitatea și morbiditatea | | 0 | - | - |
| modul sănătos de viață al populației | | 0 | - | - |
| nivelul criminalității și securității publice | | 0 | - | - |
| accesul și calitatea serviciilor de protecție socială | | 0 | - | - |
| accesul și calitatea serviciilor educaționale | | 0 | - | - |
| accesul și calitatea serviciilor medicale | | 0 | - | - |
| accesul și calitatea serviciilor publice administrative | | 0 | - | - |
| nivelul și calitatea educației populației | | 0 | - | - |
| conservarea patrimoniului cultural | | 0 | - | - |
| accesul populației la resurse culturale și participarea în manifestații culturale | | 0 | - | - |
| accesul și participarea populației în activități sportive | | 0 | - | - |
| Discriminarea | | 0 | - | - |
| alte aspecte sociale | |  |  |  |
| **De mediu** | | | | |
| clima, inclusiv emisiile gazelor cu efect de seră și celor care afectează stratul de ozon | | 0 | - | - |
| calitatea aerului | | 0 | - | - |
| calitatea și cantitatea apei și resurselor acvatice, inclusiv a apei potabile și de alt gen | | 0 | - | - |
| Biodiversitatea | | 0 | - | - |
| Flora | | 0 | - | - |
| Fauna | | 0 | - | - |
| peisajele naturale | | 0 | - | - |
| starea și resursele solului | | 0 | - | - |
| producerea și reciclarea deșeurilor | | 0 | - | - |
| utilizarea eficientă a resurselor regenerabile și neregenerabile | | 0 | - | - |
| consumul și producția durabilă | | 0 | - | - |
| intensitatea energetică | | 0 | - | - |
| eficiența și performanța energetică | | 0 | - | - |
| bunăstarea animalelor | | 0 | - | - |
| riscuri majore pentru mediu (incendii, explozii, accidente etc.) | | 0 | - | - |
| utilizarea terenurilor | | 1 | - | - |
| alte aspecte de mediu | | 0 | - | - |
| *Tabelul se completează cu note de la -3 la +3, în drept cu fiecare categorie de impact, pentru fiecare opțiune analizată, unde variația între -3 și -1 reprezintă impacturi negative (costuri), iar variația între 1 și 3 – impacturi pozitive (beneficii) pentru categoriile de impact analizate. Nota 0 reprezintă lipsa impacturilor. Valoarea acordată corespunde cu intensitatea impactului (1 – minor, 2 – mediu, 3 – major) față de situația din opțiunea „a nu face nimic”, în comparație cu situația din alte opțiuni și alte categorii de impact. Impacturile identificate prin acest tabel se descriu pe larg, cu argumentarea punctajului acordat, inclusiv prin date cuantificate, în compartimentul 4 din Formular, lit. b1) și, după caz, b2), privind analiza impacturilor opțiunilor.* | | | | |
| **Anexe** | | | | |
| Proiectul actului normativ  Nota informativă la proiect | | | | |